*PRILOGE - Obrazec št. 6*

**VZOREC POGODBE**

**POGODBA**

**»Avtomatizacija Knjižnice Velenje«**

ki jo sklepata

**Naročnik:**

**Mestna občina Velenje**

Titov trg 1, 3320 Velenje

Matična številka: 5884268

ID za DDV: SI49082884

Podračun EZR MOV št.: SI56 0133 3010 0018 411

ki jo zastopa župan Peter DERMOL

**(v nadaljevanju naročnik)**

in

**Dobavitelj:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Št. transakcijskega računa: \_\_\_\_\_\_\_\_\_\_\_\_\_\_\_\_\_\_\_\_\_

ID za DDV št.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matična številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ki ga zastopa direktor \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**(v nadaljevanju dobavitelj)**

**UVODNE DOLOČBE**

1. člen

Pogodbeni stranki uvodoma ugotavljata, da je bil dobavitelj izbran na podlagi javnega razpisa po postopku oddaje naročila male vrednosti, objavljenega dne ……………….na Portalu javnih naročil, št. objave …………/2021 in obveščen z odločitvijo o oddaji naročila št. ……………………… z dne \_\_\_\_\_\_\_\_\_.

**PREDMET POGODBE**

1. člen

Predmet pogodbe jenabava in namestitev opreme za samopostrežno vračilo in izposojo gradiva in števcev štetja obiska, skladno s ponudbo dobavitelja št\_\_\_\_\_\_\_\_ z dne \_\_\_\_\_\_\_\_\_\_\_ in v nadaljevanju navedenimi specifikacijami.

Predmet javnega naročila obsega tudi:

* programiranje opreme na obstoječo opremo naročnika,
* zagon opreme,
* izvedbo usposabljanja za uporabo sistema najmanj 13 zaposlenih pri naročniku (8 ur);
* vzdrževanje nabavljene in nameščene opreme za obdobje treh (3) let od podpisa primopredajnega zapisnika oziroma zapisnika o odpravi morebitnih pomanjkljivosti.

Dobavitelj je upošteval rok dobave in namestitve opreme, ki je predmet tega javnega naročila in mu je poznan predmet pogodbe in vsi spremljajoči riziki. Seznanjen je z razpisnimi zahtevami in s prejeto tehnično dokumentacijo ter so mu razumljivi in jasni pogoji in okoliščine za pravilno in pravočasno izvedbo predmetnega javnega naročila.

Naročnik si pridržuje pravico obseg predmetnega javnega naročila zmanjšati, pri čemer dobavitelj nima pravice do kakršnihkoli zahtevkov iz naslova neoddanega dela javnega naročila. Dobavitelj prav tako ne bo mogel uveljavljati naknadnih podražitev iz naslova nepopolne ali neustrezne razpisne dokumentacije za tiste dele izvedbe javnega naročila, ki v razpisni dokumentaciji niso bili ustrezno opredeljeni, pa bi jih glede na predmet javnega naročila in na celotno dokumentacijo dobavitelj lahko predvidel.

Dobavitelj se zavezuje da bo izvedel druga spremljajoča dela, ki bodo potrebna za izvedbo predmeta te pogodbe, ne glede na njihovo vrsto in obseg in ne glede na to ali so izrecno navedena v tej pogodbi oz. razpisni dokumentaciji in pogodbenih specifikacijah.

**OBVEZNOSTI POGODBENIH STRANK**

1. člen

V zvezi z izvajanjem s to pogodbo prevzetih del se dobavitelj na lastne stroške obvezuje, da bo izvršil dela strokovno, pravilno, pravočasno, solidno in kvalitetno, v skladu z veljavnimi tehničnimi predpisi, standardi, razpisno dokumentacijo in to pogodbo.

Dobavitelj se zavezuje, da bo vso opremo, ki je predmet te pogodbe, dobavil in namestil v roku ter v skladu z navodili izdanimi s strani naročnika in jo bo ustrezno vzdrževal tri (3) leta od podpisa primopredajnega zapisnika oziroma zapisnika o odpravi morebitnih pomanjkljivosti.

Dobavitelj mora dva delovna dneva pred dostavo o tem obvestiti naročnika.

Dobavitelj naročniku jamči, da dobavljena in nameščena oprema:

* deluje brezhibno in nima stvarnih napak,
* da nima pravnih napak,
* da popolnoma ustreza specifikaciji naročnika.

Dobavitelj se v zvezi z izvajanjem te pogodbe zavezuje da, bo na lastne stroške:

* imel ves čas trajanja te pogodbe vzpostavljeno sodelovanje z javnim zavodom – Institut informacijskih znanosti (IZUM);
* izvedel programiranje vse dobavljene in nameščene opreme na obstoječo opremo naročnika, pri čemer dobavitelj predhodno zagotavlja, da bo vsa dobavljena oprema, ki je predmet tega javnega naročila, usklajena in kompatibilna z obstoječo opremo naročnika;
* izvedel zagon dobavljene in nameščene opreme;
* pred primopredajo izvedel usposabljanje za uporabo sistema najmanj 13 zaposlenih pri naročniku (8 ur);
* vzdrževal vso dobavljeno in nameščeno opremo tri (3) leta po podpisu primopredajnega zapisnika oziroma zapisnika o odpravi morebitnih pomanjkljivosti;
* v času vzdrževanja opreme zagotovil morebitne letne licence programske rešitve;
* nudil naročniku garancijo za odpravo napak skladno z 20. členom te pogodbe;
* opremo, ki je predmet tega javnega naročila dobavil in namestil ter jih naročniku izročil v posest s skrbnostjo dobrega strokovnjaka, pravilno, pravočasno, solidno in kvalitetno, v skladu z veljavnimi zakoni, tehničnimi predpisi, razpisno dokumentacijo in to pogodbo,
* odpravil vse napake oziroma pomanjkljivosti, ki bi se pojavile v garancijskem roku, in sicer v tehnično sprejemljivem roku, ki ga določi naročnik. Odzivni čas dobavitelja z oddaljeno podporo za kritične napake je najmanj 6 ur od pošiljanja obvestila o napaki in za nekritične napake najmanj 24 ur od pošiljanja obvestila o napaki. V roku najmanj 48 ur od pošiljanja obvestila o napaki bo dobavitelj odpravili napako na lokaciji. Če dobavitelj napak ne odpravi, sme naročnik napake odpraviti na račun dobavitelja s pribitkom vseh stroškov, ki jih je naročnik utrpel. Dobavitelj je naročniku dolžan plačati vrednost povzročene škode v 30 dneh od datuma prejema naročnikovega pisnega zahtevka,
* odpravil vse napake v garancijskem roku in izdal novo garancijo za popravljeni del, ki jo bo izročil odgovornemu predstavniku naročnika. Za vsa popravila in odpravo napak, ki se izvajajo v garancijskem roku po garancijskih pogojih prične teči nov garancijski rok z dnem zamenjave.

1. člen

Naročnik se zavezuje, da bo zagotavljal vse potrebne informacije vezane na predmet naročila po tej pogodbi

**POGODBENA CENA**

1. člen

Dobavitelj se obvezuje, da bo dela, ki so predmet te pogodbe, opravil v vrednosti, ki jo je navedel v ponudbi z dne \_\_\_\_\_\_\_\_\_\_\_\_\_\_\_. Podroben opis predmeta javnega naročila je naveden v razpisni dokumentaciji in v 2. členu te pogodbe.

Dobavitelj se obvezuje nabaviti in namestiti opremo, ki je predmet te pogodbe za skupno pogodbeno ceno:

Skupna pogodbena vrednost brez DDV znaša \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR

DDV (DDV 22 %) znaša \_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR

Skupna pogodbena vrednost  z DDV znaša \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR

z besedo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ in \_\_\_/100 evrov

Od tega znaša pogodbena vrednost za:

- opremo in namestitev \_\_\_\_\_\_\_\_\_\_\_\_\_\_\_\_\_\_\_\_ brez DDV oz. \_\_\_\_\_\_\_\_\_\_\_\_\_ z DDV in

- vzdrževanje (36 mesecev) \_\_\_\_\_\_\_\_\_\_\_\_\_\_\_\_\_\_brez DDV oz. \_\_\_\_\_\_\_\_\_\_\_\_\_ z DDV.

Vrednost del se financira s sredstvi proračunske postavke 40318133 Avtomatizacija Knjižnice Velenje.

1. člen

Pogodbena cena je fiksna in nespremenljiva do konca izvajanja predmetnega javnega naročila.

V pogodbeni ceni so zajeti vsi stroški in morebitni popusti. Izključen je vpliv podražitev ter vpliv morebitnega zakonskega povečanja stopnje obdavčitve na končno ceno. Pogodbena vrednost vsebuje vse elemente cene, vključno z davkom na dodano vrednost, manipulativnimi stroški, taksami, idr..

V skupni pogodbeni ceni so zajeti tudi vsi stroški za izvedbo dogovorjenih del, predvidenih s tehničnimi specifikacijami razpisne dokumentacije, pa tudi dela, ki s tehničnimi specifikacijami razpisne dokumentacije niso predvidena, so pa predpisana z veljavnimi predpisi, soglasji in pravili stroke, ali če so potrebna za zagotovitev končne izvedbe del.

Pogodbena vrednost je določena na podlagi predvidenega obsega del, ter je specificirana v ponudbi, navedeni v 2. členu te pogodbe.

**SPREMEMBA VREDNOSTI POGODBE**

1. člen

V zvezi z izvedbo del, ki bi nastala zaradi spremenjenih okoliščin in v primeru povečanja obsega del, ki ga ob sklenitvi te pogodbe ni bilo mogoče predvideti, ali spremembe količin, ki bi vplivale na znižanje ali zvišanje pogodbene vrednosti, je potrebno o tem skleniti pisni aneks k pogodbi. Nepredvidena oz. spremenjena dela in material, ki niso navedena v ponudbi dobavitelja, naročnik prizna samo po predhodnem dogovoru, in sicer po vnaprej dogovorjenih cenah.

Pogodbeni stranki sta soglasni, da za vsa morebitna dodatna ali nepredvidena dela oziroma dobave, za katera bosta pogodbeni stranki sklenili aneks k tej pogodbi, veljajo cena in kvaliteta, navedena v 3. in 5. členu te pogodbe. Če je dobavitelj v ponudbi podal eventualni popust, velja ta popust tudi za vsa morebitna dodatna ali nepredvidena dela ali material.

1. člen

Za dodatna dela (presežna, manjkajoča, nepredvidena, …) ali nova dela oziroma dobave- pozneje naročena, ki bi se izkazala za potrebna šele po sklenitvi te pogodbe, lahko naročnik odda naročilo izvajalcu osnovnega naročila, skladno z določbami 95. člena ZJN-3. V primerih iz navedenega člena se lahko pogodba o izvedbi javnega naročila spremeni brez novega postopka javnega naročanja. Z izvajalcem se v tem primeru sklene aneks k osnovni pogodbi.

**ROK IN KRAJ DOBAVE**

1. člen

Dobavitelj se zavezuje dobaviti in namestiti opremo, ki je predmet tega javnega naročila v roku največ 40 dni od sklenitve pogodbe.

Če dobavitelj ne dobavi in ne namesti opreme, ki je predmet tega javnega naročila, v pogodbeno določenem roku, sme naročnik oddati dela v celoti ali delno drugemu dobavitelju. Vse morebitne višje stroške, vključno pogodbeno kazen in škodo, ki s tem nastane, trpi dobavitelj.

Dobavitelj se zavezuje opremo dobaviti in namestiti na lokacijo, skladno s predhodnim dogovorom z naročnikom.

**FINANČNO ZAVAROVANJE ZA DOBRO IZVEDBO POGODBENIH OBVEZNOSTI**

1. člen

Dobavitelj se za zavarovanje dobre izvedbe pogodbenih obveznosti zavezuje izročiti naročniku ob podpisu te pogodbe dve bianco menici z menično izjavo in pooblastilom za unovčenje, in sicer v višini 10 % skupne pogodbene vrednosti z DDV, z veljavnostjo vsaj še trideset dni po poteku roka za primopredajo opravljenih del.

Naročnik bo menici unovčil v primeru, če dobavitelj svojih pogodbenih obveznosti ne bo izpolnil v dogovorjeni kakovosti, količini in rokih in na način, opredeljen v tej pogodbi.

Če se med trajanjem izvedbe pogodbe spremeni rok za izvedbo pogodbenih del, kvaliteta in količina, mora ponudnik v roku deset (10) dni od podpisa aneksa k tej pogodbi predložiti novo menično izjavo in pooblastilo za unovčenje s spremenjeno višino garantiranega zneska, v skladu s spremembo pogodbene vrednosti.

**ZAMUDE**

1. člen

Dobavitelj se zavezuje, da bo ob izpolnjenih obveznostih naročnika spoštoval pogodbene roke. Če dobavitelj po svoji krivdi zamudi pogodbeno dogovorjene roke, je dobavitelj dolžan plačati naročniku pogodbeno kazen v višini pol odstotka (0,5 %) od skupne pogodbene vrednosti z DDV za vsak zamujeni koledarski dan, vendar ne več kot 10 % skupne pogodbene vrednosti z DDV.

Naročnik ima pravico uveljavljati pogodbeno kazen najkasneje v roku 8 dni po prejemu računa.

Za uveljavljanje pogodbene kazni naročnik izvajalcu izstavi račun, ki ga je dobavitelj dolžan poravnati v 8 (osmih) dneh od izstavitve.

V primeru, da dobavitelj nadalje zamuja pogodbeno dogovorjene roke, lahko naročnik unovči finančno zavarovanje dobro izvedbo pogodbenih obveznosti.

Če dobavitelj ne izpolnjuje pogodbenih obveznosti v zvezi z vzdrževanjem nabavljene in nameščene opreme, mora naročniku plačati pogodbeno kazen v višini 0,1 % skupne pogodbene vrednosti z DDV za vsak teden neizpolnitve obveznosti, vendar ne več kot 10 % skupne pogodbene vrednosti z DDV.

Pogodbeni stranki soglašata, da pravica pogodbene kazni ni pogojena z nastankom škode naročniku. Povračilo tako nastale škode bo naročnik uveljavljal po splošnih načelih odškodninske odgovornosti, neodvisno od uveljavljanja pogodbene kazni. Za poplačilo nastalih stroškov in škode naročnik izstavi zahtevek, ki ga mora dobavitelj plačati v 8 dneh od datuma prejema pisnega zahtevka naročnika.

**OBRAČUN, PLAČILO IN PREVZEM DEL**

1. člen

Naročnik se obvezuje, da bo svoje obveznosti plačal na podlagi pravilno izstavljenega računa po dobavi in namestitvi opreme, ki je predmet tega javnega naročila. Ob dobavi in namestitvi opreme pripravi primopredajni zapisnik, ki se podpisan priloži računu.

Za vzdrževanje nameščene opreme dobavitelj izstavlja račun mesečno in sicer do 8. v mesecu za pretekli mesec.

Dobavitelj izstavi račun v elektronski obliki (eRačun) in ga posreduje UJP (spletna aplikacija UJPnet), ki je enotna vstopna in izstopna točka za izmenjavo računov in spremljajočih dokumentov v elektronski obliki. Plačilo se opravi na podlagi pravilno izstavljenega računa. Na računu se je potrebno nedvoumno sklicevati na pogodbo in primopredajni zapisnik. Rok plačila računa je 30 dni in prične teči naslednji dan od dneva prejema pravilno izstavljenega računa, pri čemer se za uradni datum prejema računa šteje datum prejema računa v spletno aplikacijo Ujp-Net. Če naročnik izpodbija del zneska, ki je obračunan z računom, račun zavrne. Račun sestavi dobavitelj in ga predloži v izplačilo po opravljenem sprejemu in izročitvi izvedenih del.

Naročnik bo potrjen znesek nakazal na TRR dobavitelja, ki je naveden na izstavljenem računu.

1. člen

Prevzem opreme se opravi s primopredajnim zapisnikom, ki ga podpišeta predstavnik dobavitelja in predstavnik naročnika, in sicer na podlagi:

* pravilno izročene ter nameščene količinsko in kakovostno ustrezne opreme,
* uspešno izvedenega programiranja opreme na obstoječo opremo naročnika,
* uspešno izvedenega zagona opreme in
* uspešno izvedenega usposabljanja za uporabo sistema najmanj 13 zaposlenih pri naročniku (8 ur).

Dobavitelj mora ob prevzemu naročniku izročiti tudi naslednjo spremno dokumentacijo:

* pravilno izpolnjeno dobavnico,
* podpisane in potrjene garancijske liste,
* navodila za vzdrževanje.

Oprema, za katero se ugotovi, da ni v skladu s specifikacijo naročnika, bo zavrnjena, zaradi česar bo dobavitelj prešel v zamudo. Enako velja, če bo neskladnost ugotovljena za katerekoli dokumente, ki bi morali biti priloženi.

V primeru ugotovljenih pomanjkljivosti pri pregledu se le te zapisniško zavedejo. Hkrati se v zapisniku dobavitelju določi rok za odpravo ugotovljenih pomanjkljivosti oziroma za dobavo in namestitev ustrezne opreme.

Če dobavitelj po svoji krivdi ne odpravi evidentiranih pomanjkljivosti oziroma če ne dobavi ustrezne opreme najkasneje v roku 30 dni od evidentiranja pomanjkljivosti oziroma neustrezne dobave, je dobavitelj dolžan plačati naročniku pogodbeno kazen v višini pol odstotka (0,5 %) od pogodbene vrednosti z DDV za vsak zamujeni koledarski dan, vendar ne več kot 10 % pogodbene vrednosti z DDV.

V primeru, da dobavitelj tudi po izstavitvi računa za plačilo pogodbene kazni ne odpravi evidentiranih pomanjkljivosti oziroma ne dobavi ustrezne opreme, lahko naročnik unovči finančno zavarovanje dobro izvedbo pogodbenih obveznosti.

Naročnik lahko naroči odpravo pomanjkljivosti drugemu izvajalcu, na stroške dobavitelja, ob čemer bo naročnik zaračunal 5 % pribitek na vrednost teh del za kritje svojih režijskih stroškov.

**POOBLAŠČENI PREDSTAVNIKI POGODBENIH STRANK**

1. člen

Odgovorni predstavnik dobavitelja po tej pogodbi je \_\_\_\_\_\_\_\_\_\_\_\_\_\_\_\_\_\_\_\_.

Pooblaščen predstavnik naročnika je Drago Martinšek, vodja Urada za družbene dejavnosti.

Skrbnik te pogodbe s strani naročnika je Peter Kovač.

V primeru zamenjave pooblaščenih predstavnikov morata pogodbeni stranki pisno obvestiti druga drugo, in sicer z navedbo dneva prenehanja pooblastila in o imenu novih odgovornih predstavnikov.

**REKLAMACIJE IN ODSTOP OD POGODBE**

1. člen

Reklamacije naročnika na izvajanje dobave se rešujejo takoj, v primeru da dobavitelj na reklamacijo ne odgovori, lahko naročnik odstopi od pogodbe.

Naročnik lahko odstopi od pogodbe, če:

* dobavitelj po pisnem pozivu naročnika in dodatnem roku ne prične z deli ali z njimi po prekinitvi ne nadaljuje;
* dobavitelj zamuja z dobavo in namestitvijo opreme več kot 10 dni;
* dobavitelj dostavi oziroma namesti opremo z vidnimi ali skritimi napakami oziroma poškodbami;
* dobavitelj brez soglasja naročnika odda dela podizvajalcem, ki niso bili navedeni v ponudbi;
* dobavitelj krši obveznosti, dogovorjene v tej pogodbi;
* javno naročilo je bilo bistveno spremenjeno, kar terja nov postopek javnega naročanja;
* v času oddaje javnega naročila je bil dobavitelj v enem od položajev, zaradi katerega bi ga naročnik moral izključiti iz postopka javnega naročanja, pa s tem dejstvom naročnik ni bil seznanjen v postopku javnega naročanja;
* zaradi hudih kršitev obveznosti iz PEU, PDEU in ZJN-3, ki jih je po postopku v skladu z 258. členom PDEU ugotovilo Sodišče Evropske unije, javno naročilo ne bi smelo biti oddano izvajalcu.

1. člen

V primeru odstopa od pogodbe iz razlogov, navedenih v 15. členu te pogodbe, naročnik ustavi vsa plačila dobavitelju do ugotovitve nastale škode, ki jo je dolžan dobavitelj plačati.

Odstop od pogodbe učinkuje z dnem, ko dobavitelj prejme pisno izjavo naročnika o odstopu.

Če naročnik odstopi od pogodbe iz zgoraj navedenih razlogov, mu mora dobavitelj plačati pogodbeno kazen za neizpolnitev v višini 30 % pogodbene vrednosti z DDV.

Za uveljavljanje pogodbene kazni naročnik izvajalcu izstavi račun, ki ga je dobavitelj dolžan poravnati v 8 (osmih) dneh od izstavitve.

**RAZVEZNI POGOJ**

1. člen

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

- če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani dobavitelja ali podizvajalca ali

- če bo naročnik seznanjen, da je pristojni državni organ pri dobavitelju ali podizvajalcu v času izvajanja pogodbe ugotovil najmanj dve kršitvi v zvezi s:

• plačilom za delo,

• delovnim časom,

• počitki,

• opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če dobavitelj nastopa s podizvajalcem pa tudi, če zaradi ugotovljene kršitve pri podizvajalcu dobavitelj ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil dobavitelja.

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

Dobavitelj je dolžan pisno obvestiti naročnika o ugotovljeni kršitvi najkasneje v roku 5 delovnih dneh od pravnomočnosti odločitve državnega organa ali sodišča o kršitvah delovne, okoljske ali socialne zakonodaje s strani dobavitelja pogodbe o izvedbi javnega naročila ali njegovega podizvajalca.

**PREHOD RIZIKA, ČAS IN NAČIN IZROČITVE**

1. člen

Odgovornost za riziko preide od dobavitelja k naročniku po uspešni primopredaji, razen jamstva za napake, ki od dobavitelja k naročniku preide po poteku garancijskega roka po določilih te pogodbe.

Izročitev se opravi skladno z dobavo in namestitvijo opreme, ki je predmet te pogodbe na podlagi uspešno opravljene primopredaje z zapisnikom oz. z zapisnikom o odpravi morebitnih pomanjkljivosti, ugotovljenih pri primopredaji ter z izročitvijo vse pogodbeno opredeljene oziroma potrebne dokumentacije, ki se jih izroči odgovornemu predstavniku naročnika.

**ZAVAROVANJE DEL, MATERIALA IN OPREME**

1. člen

Dobavitelj je dolžan na svoje stroške zavarovati proti vsem rizikom vsa dela, material in opremo do njihove polne vrednosti do izročitve predmeta tega javnega naročila naročniku, in zavarovati vse vrste svoje odgovornosti za primere, ki bi nastali iz predmeta te pogodbe.

Naročnik je na podlagi zgoraj navedenega prost vsakršne odgovornosti do izročitve opreme, ki je predmet tega javnega naročila. Morebitne odškodninske zahtevke pa bo naročnik posredoval v nadaljnje reševanje zavarovalnici, ki je razvidna iz zavarovalne police.

**GARANCIJSKE OBVEZNOSTI, ODPRAVA NAPAK, PREDPISI, NORMATIVI, NADZOR**

1. člen

Garancijski rok po tej pogodbi je:

* za odpravo napak na programski opremi za obdobje petih (5) let od podpisa primopredajnega zapisnika oziroma zapisnika o odpravi morebitnih pomanjkljivosti,
* za odpravo napak na strojni opremi za obdobje dveh (2) let od podpisa primopredajnega zapisnika oziroma zapisnika o odpravi morebitnih pomanjkljivosti.

Garancija teče od dneva uspešno opravljenega zapisniškega prevzema dobavljene in nameščene opreme. Dobavitelj je dolžan med garancijsko dobo na svoje stroške popraviti oziroma odpraviti ugotovljene napake ali pomanjkljivosti, ki bi nastale po njegovi krivdi, kar pa mora biti predhodno zapisniško ugotovljeno.

Odzivni čas dobavitelja z oddaljeno podporo za kritične napake je najmanj 6 ur od pošiljanja obvestila o napaki in za nekritične napake najmanj 24 ur od pošiljanja obvestila o napaki. V roku najmanj 48 ur od pošiljanja obvestila o napaki mora naročnik odpraviti napako na lokaciji.

V primeru, da dobavitelj napake ne odpravi v dogovorjenem roku, lahko naročnik odredi popravilo drugemu dobavitelju, na stroške dobavitelja oziroma unovči finančno zavarovanje za odpravo napak v garancijskem roku, ob čemer bo naročnik zaračunal v breme dobavitelja 5 % pribitek na vrednost teh del za kritje svojih režijskih stroškov.

Za vsa popravila in odpravo napak, ki se izvajajo v garancijski dobi po garancijskih pogojih prične teči nov garancijski rok z dnem zamenjave.

Naročnik bo pred iztekom garancijskega roka opravil pregled dobavljene in nameščene opreme, ki je predmet te pogodbe, in ostale postopke za zaključitev vseh medsebojnih pogodbenih obveznosti. Dobavitelj bo v skladu s prvim odstavkom tega člena ugotovljene napake in pomanjkljivosti odpraviti v zahtevanem roku.

**FINANČNO ZAVAROVANJE ZA ODPRAVO NAPAK V GARANCIJSKEM ROKU**

1. člen

Dobavitelj se zavezuje izročiti naročniku finančno zavarovanje za odpravo napak v garancijskem roku (bančna garancija / kavcijsko zavarovanje) v roku 10 dni po zapisniški primopredaji, in sicer v višini 5 % končne pogodbene vrednosti z DDV. Rok trajanja finančnega zavarovanja mora biti za trideset (30) dni daljši kot garancijski rok za odpravo napak na strojni opremi. V primeru, da dobavitelj ne predloži finančnega zavarovanja, naročnik ne potrdi računa oz. unovči finančno zavarovanje za dobro izvedbo del ter to vrednost obdrži kot zadržani znesek do poteka garancijskega roka.

**PODIZVAJALCI**

1. člen

Dobavitelj je dolžan predmetno javno naročilo izvršiti sam, s svojimi delavci in materialom. Dobavitelj sme podizvajalca po lastni izbiri vključiti v dela po tej pogodbi le na podlagi predhodnega soglasja naročnika, s sklenitvijo aneksa k tej pogodbi, sicer se šteje, da naročnik ni dal soglasja za vključitev podizvajalca v dela po tej pogodbi.

V primeru, da naročnik da soglasje za vključitev podizvajalca v dela po tej pogodbi, mora dobavitelj pred podpisom aneksa k tej pogodbi izročiti naročniku:

* podatke o podizvajalcu (naziv, polni naslov, matično številko, davčno številko in transakcijski račun)
* podatki o vrsti del, ki jih bo izvedel poddobavitelj
* podatke o predmetu, količini in vrednosti del in rok izvedbe teh del
* morebitno zahtevo podizvajalca za neposredno plačilo.

Dobavitelj se obvezuje, da se bo z aneksom iz prejšnjega odstavka tega člena zavezal, da bo pogodbe o odstopu terjatev po tej pogodbi sklepal samo s soglasjem naročnika.

1. člen

Podatki o podizvajalcih:

|  |  |  |  |
| --- | --- | --- | --- |
| Podatki o podizvajalcu  (naziv, polni naslov, matična številka, davčna številka in transakcijski račun, zakoniti zastopnik) | Vsaka vrsta del, ki jih bo izvedel podizvajalec | Vrednost del podizvajalca (z DDV) ali % glede na skupno pogodbeno vrednost | Obveznost neposrednih plačil |
|  |  |  | DA / NE |

V kolikor podizvajalec v skladu in na način, določen v petem odstavku 94. člena ZJN-3, zahteva neposredno plačilo, se šteje, da je neposredno plačilo podizvajalcu obvezno in obveznost zavezuje naročnika in glavnega dobavitelja.

Če bo podizvajalec v skladu in na način, določen v drugem in tretjem odstavku 94. člena ZJN-3 zahteval neposredna plačila, se šteje, da:

* dobavitelj s podpisom te pogodbe pooblašča naročnika, da na podlagi potrjenega računa oziroma situacije s strani dobavitelja neposredno plačuje podizvajalcu;
* je podizvajalec dolžan najkasneje z izstavitvijo prvega računa predložiti soglasje, na podlagi katerega naročnik namesto dobavitelja poravna podizvajalčevo terjatev do dobavitelja;
* dobavitelj svojemu računu ali situaciji priloži račun ali situacijo podizvajalca;
* podizvajalec po opravljeni storitvi račun v elektronski obliki (e-račun) izstavi dobavitelju;
* je dobavitelj s predložitvijo e-računa podizvajalca naročniku potrdil račun podizvajalca.

Zgolj ob izpolnitvi vseh pogojev iz predhodnega odstavka, je naročnik obvezan izvršiti neposredno plačilo podizvajalcu.

Plačila podizvajalcem se izvedejo v rokih in na enak način kot velja za plačila dobavitelju. Naročnik o izvedenem plačilu obvesti dobavitelja na e-naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Izvajalec mora med izvajanjem javnega naročila naročnika obvestiti o morebitnih spremembah informacij iz 2. odstavka 94. člena ZJN-3 in poslati informacije o novih podizvajalcih, ki jih namerava naknadno vključiti v izvajanje, in sicer najkasneje v petih dneh po spremembi. V primeru vključitve novih podizvajalcev mora dobavitelj skupaj z obvestilom posredovati tudi podatke in dokumente iz druge, tretje in četrte alineje 2. odstavka 94. člena ZJN-3. V kolikor dobavitelj tega ne bo storil, ima naročnik pravico, da za vsako ugotovljeno kršitev dobavitelju zaračuna pogodbeno kazen v višini 5.000,00 EUR za neobveščanje oziroma neposredovanje potrebnih podatkov o posameznem podizvajalcu.

Naročnik bo zavrnil vsakega podizvajalca, če zanj obstajajo razlogi za izključitev iz prvega, drugega ali četrtega odstavka 75. člena ZJN-3, razen v primeru iz tretjega odstavka 75. člena ZJN-3, lahko pa zavrne vsakega podizvajalca tudi, če zanj obstajajo razlogi za izključitev iz šestega odstavka 75. člena ZJN-3. Naročnik lahko zavrne predlog za zamenjavo podizvajalca oziroma vključitev novega podizvajalca tudi, če bi to lahko vplivalo na nemoteno izvajanje ali dokončanje del in če novi podizvajalec ne izpolnjuje pogojev, ki jih je postavil naročnik v dokumentaciji v zvezi z oddajo javnega naročila. Naročnik bo o morebitni zavrnitvi novega podizvajalca obvestil dobavitelja najpozneje v desetih dneh od prejema predloga.

Če neposredno plačilo podizvajalcu ni obvezno v skladu s tem členom, mora naročnik od glavnega dobavitelja zahtevati, da mu najpozneje v 60 dneh od plačila računa pošlje svojo pisno izjavo in pisno izjavo podizvajalca, da je podizvajalec prejel plačilo za izvedene gradnje ali storitve oziroma dobavljeno blago, neposredno povezano s predmetom javnega naročila.

V primeru, da se je dobavitelj za izpolnjevanje pogoja »Reference« iz razpisne dokumentacije skliceval na podizvajalce, se dobavitelj zavezuje, da bodo ti podizvajalci izvedli storitev, za katero so izkazali sposobnost, skladno z 81. členom ZJN-3, v nasprotnem primeru lahko naročnik dobavitelju za vsako ugotovljeno kršitev dobavitelju zaračuna pogodbeno kazen v višini 5.000,00 EUR. V primeru nadaljnjih kršitev tega odstavka pogodbe, lahko naročnik odstopi od pogodbe in zaračuna pogodbeno kazen zaradi neizpolnitve.

**(člen se uporabi le v primeru, da bo dobavitelj izvedel naročilo s podizvajalcem)**

**KONČNE DOLOČBE**

1. člen

Pogodba je nična, v kolikor kdo v imenu ali na račun dobavitelja predstavniku ali posredniku naročnika obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku naročnika, posredniku naročnika, dobavitelju ali njegovemu predstavniku, zastopniku ali posredniku.

1. člen

Morebitne spore, ki bi izvirali iz te pogodbe, bosta pogodbeni stranki skušali reševati sporazumno. Če spora na ta način ne bo možno rešiti, si bosta pogodbeni stranki prizadevali rešiti morebitni spor iz te pogodbe z mediacijo in drugimi alternativnimi načini reševanja morebitnega spora.

V kolikor to ne bo mogoče, je za reševanje sporov pristojno stvarno in krajevno pristojno sodišče.

Pogodbeni stranki se zavezujeta, da bosta v morebitnem sodnem sporu iz te pogodbe, soglašali s predložitvijo spora v mediacijo.

1. člen

Kakršne koli spremembe te pogodbe so možne le s sklenitvijo aneksa k tej pogodbi in le izjemoma, vedno pa ob soglasju vseh pogodbenih strank.

1. člen

Ta pogodba je sklenjena v 3 enakih izvodih in prične veljati, ko jo podpišejo predstavniki vseh pogodbenih strank. Ta pogodba velja do izpolnitve vseh pogodbenih obveznosti, vključno s 3-letnim vzdrževanjem dobavljene in nameščene opreme, pod pogojem da bodo sredstva za vzdrževanje zagotovljena v finančnem načrtu naročnika.

Naročnik prejme dva (2) in dobavitelj en (1) izvod te pogodbe.

V \_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ V Velenju, \_\_\_\_\_\_\_\_\_\_\_\_\_\_\_\_\_\_

DOBAVITELJ NAROČNIK

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Mestna občina Velenje

\_\_\_\_\_\_\_\_\_\_\_\_\_\_\_\_\_\_\_\_\_\_\_\_, direktor župan Peter DERMOL

Priloga:

Ponudba ponudnika št. \_\_\_\_\_\_\_\_\_\_\_\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_\_\_

*Opomba: Obdelava osebnih podatkov je skladno z določili člena 6 Splošne uredbe EU o varstvu podatkov (GDPR, 2016/679) potrebna zaradi izvedbe postopka oddaje javnega naročila skladno z veljavnim Zakonom o javnem naročanju.*